### Beslutning

Nora Kjær, Nanni Bruun, Matthias Schou og Ernst Clausen kunne tiltræde indstillingen i overensstemmelse med Magistratens anbefaling.

 Aage Steffensen kunne ikke tiltræde indstillingen.

 Asger Dam og Tonny Mathiasen var forhindrede i at deltage i udvalgets behandling af sagen.

Bemyndigelse til at meddele pålæg om pesticidfri drift, som opfølgning på Indsatsplan Beder og Byrådets beslutning om at varsle pålæg om pesticidfri drift på udvalgte ejendomme i [adresse].

### Resumé

Byrådet vedtog i 2013 en plan for beskyttelse af drikkevandet: ”Indsatsplan Beder”, som beskriver de nødvendige foranstaltninger til at sikre drikkevandsressourcen, herunder en indsats overfor anvendelsen af pesticider på arealer, hvor der er sårbarhed og fund af pesticider, blandt andet godkendte pesticider.

 I februar 2016 vedtog Byrådet at varsle pålæg om pesticidfri drift på 13 ejendomme. To lodsejere har efterfølgende indgået aftale om pesticidfri drift. I juni 2016 mødtes politikere og lodsejere til åstedsforretninger på de berørte 11 ejendomme.

 På baggrund af lodsejernes bemærkninger til de varslede påbud foranledigede Teknisk Udvalg en undersøgelse af mulighederne for jordfordeling. Undersøgelsen viste ikke opbakning til jordfordeling, men derimod for skovrejsning.

 Teknik og Miljø vurderer, at høringssvarene giver anledning til at revidere udkast til pålæg mht. trans­port af pesticider. Herudover anbefaler Teknik og Miljø, at de endelige pålæg svarer til de varslede pålæg.

### Indstilling

Det indstilles, at Byrådet træffer beslutning om:

 At 1) Teknik og Miljø bemyndiges til at meddele pålæg om pesticidfri drift efter miljøbeskyttelseslovens § 26 a på matriklerne vist i bilag 1.

 At 2) Teknik og Miljø bemyndiges til at indgå forlig med lodsejerne vedrørende erstatningen eller at indbringe sagen for taksationsmyndighederne.

 At 3) Høringssvarene besvares som foreslået i bilag 3.

### Sagens forløb

19-10-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-10-2017 Magistraten
Fremsendes til [adresse] Byråd med bemærkning, at Magistraten i mødet den 23. oktober 2017 anbefaler, at byrådet tiltræder Magistratsafdelingen for Teknik og Miljøs indstilling af 12. oktober 2017.

 Oskar Dam og rådmand Tilde Kristensen tog forbehold.
 01-11-2017 [adresse]
Fremsendes til Teknisk Udvalg til behandling i henhold til beslutning i byrådets møde den 1. november 2017.
 06-11-2017 Teknisk Udvalg
Nora Kjær, Nanni Bruun, Matthias Schou og Ernst Clausen kunne tiltræde indstillingen i overensstemmelse med Magistratens anbefaling.

 Aage Steffensen kunne ikke tiltræde indstillingen.

 Asger Dam og Tonny Mathiasen var forhindrede i at deltage i udvalgets behandling af sagen.
 15-11-2017 [adresse]
Beslutning ikke frigivet